CELEX: 32014R0873
Language: sl
Date: 2014-08-08 00:00:00
Title: Izvedbena uredba Komisije (EU) št. 873/2014 z dne 8. avgusta 2014 o uvrstitvi določenega blaga v kombinirano nomenklaturo

13.8.2014   
            
            
               SL
            
            
               Uradni list Evropske unije
            
            
               L 240/2
            
         IZVEDBENA UREDBA KOMISIJE (EU) št. 873/2014
   z dne 8. avgusta 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. avgusta 2014
      
         
            Za Komisijo
         
         
            V imenu predsednice
         
         Martine REICHERTS
         
            Članica Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izdelek, sestavljen iz okroglega dela s premerom približno 15 cm in približno 20 cm dolgega cevastega podaljška.
                              Na zgornji strani izdelka je okrogla luknja, skozi katero doteka zrak. Na spodnji strani je na koncu podaljška plastičen ventil.
                              Zunanja površina je sestavljena iz dveh delov iz tekstilnega materiala, ki sta na notranji strani premazana in zlepljena skupaj.
                              Na notranji strani je krožni valj iz plastične pene z odprtino v sredini.
                              Ko se pokrije okrogla luknja na zgornji strani in ustvarja pritisk, zrak prek podaljška in ventila polni posebno zračno blazino.
                              Izdelek je predstavljen kot mini črpalka.
                              (glej fotografijo A) (1)
                              
                           
                        
               
                  8414 20 80
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8414, 8414 20 in 8414 20 80.
                  Izdelek je glede na objektivne značilnosti ročna zračna črpalka, ki se poganja izključno s človeško močjo. Ročne črpalke, ki se poganjajo izključno s človeško močjo in so namenjene polnjenju posebnih zračnih blazin, se uvrščajo pod tarifni podštevilki 8414 20 20 in 8414 20 80 (glej tudi pojasnjevalne opombe h kombinirani nomenklaturi, tarifnima podštevilkama 8414 20 20 in 8414 20 80).
                  Izdelek se zato uvrsti pod oznako KN 8414 20 80 kot druge ročne zračne črpalke.
               
            
                  
                              2.
                           
                           
                              Izdelek v obliki ledvice (meri približno 35 cm × 17 cm) s cevastim podaljškom (dolg približno 25 cm), ki ima tri ventile.
                              Na spodnji strani izdelka je ventil, skozi katerega doteka zrak. Na zgornji strani sta na koncu podaljška drug ob drugem dva plastična ventila.
                              Zunanja površina je sestavljena iz dveh delov iz tekstilnega materiala, ki sta na notranji strani premazana in zlepljena skupaj.
                              Na notranji strani je kos iz plastične pene, ki je ovalne oblike in ima odprtino v sredini. Ta odprtina je na spodnji strani opremljena z ventilom.
                              Ko se pokrije ventil na spodnji strani in ustvarja pritisk, zrak prek podaljška in najbolj oddaljenega ventila polni posebno zračno blazino.
                              Izdelek je predstavljen kot mini črpalka. Lahko se uporablja tudi kot blazina, saj se z vstavitvijo enega ventila na podaljšku v drugega zagotovi, da iz izdelka ne uhaja zrak.
                              (Glej fotografijo B) (1)
                              
                           
                        
               
                  8414 20 80
               
               
                  Uvrstitev opredeljujejo splošna pravila 1, 3 (c) in 6 za razlago kombinirane nomenklature ter besedilo oznak KN 8414, 8414 20 in 8414 20 80.
                  Po eni strani je izdelek napihljiva blazina in je kot tak izdelek za taborjenje, zajet pod tarifno številko 6306 (glej tudi pojasnjevalne opombe harmoniziranega sistema k tarifni številki 6306 točka 5). Po drugi strani pa je izdelek tudi ročna črpalka, ki se poganja izključno s človeško močjo in je namenjena polnjenju posebne zračne blazine ter se kot tak uvršča pod tarifno številko 8414 (glej tudi pojasnjevalne opombe h kombinirani nomenklaturi k tarifnim podštevilkam 8414 20 20 in 8414 20 80).
                  Ker nobena izmed dveh tarifnih številk ni bolj specifična kot druga v smislu splošnega pravila 3(a) in ker se izdelek ne more uvrstiti s sklicevanjem na splošno pravilo 3(b), se v smislu splošnega pravila 3(c) uvrsti v zadnjo od obeh tarifnih številk po številčnem vrstnem redu, ki jih je treba enako upoštevati (6306 in 8414).
                  Izdelek se zato uvrsti pod oznako KN 8414 20 80 kot druge ročne zračne črpalke.
               
            
         
      
                  
                     
               
               
                  
                     
               
            
                  Fotografija A
               
               
                  Fotografija B
               
            
         (1)  Slika je samo informativne narave.